open-index/open-wikipedia-markdown huggingface dataset:
Хиперсфера

[мини|Хиперсфера во [Евклидов простор со димензија 3, е сфера во вообичаена смисла.]]

**Хиперсфера** или ***n''-сфера''' – во [[геометрија]]та генерализација на [[сфера]] во [[Евклидов простор]] од која било [[димензија на векторски простор|димензија]]. Еден од наједноставните примери е сфера од ''n''-та димензија или ***n*-сфера*', поточно хиперплоштина на Евклидов простор \R^{n+1}, со општа ознака \mathbb S^n.

## Дефиниција

Нека *E* е Евклидов простор со димензија *n* + 1, *A* точка во *E*, и *R* реален број строго позитивен. Множеството точки *M* чие растојание до *A* е *R* се нарекува хиперсфера со центар *A* и полупречник *R*.

Со дадени афини репери, можно е со транслација, со што воопшто не се менуваат геометриските својства, хиперсферата да се центрира во почетокот, чија равенка ќе биде:
:\sum_{i=1}^{n+1} x_i^2=R^2.

На пример :
* за *n* = 0, хиперсферата се состои од две точки на апсцисата *R* и –*R* ;
* за *n* = 1, хиперсферата е круг ;
* за *n* = 2, хиперсферата е сфера во вообичаена смисла.

## Својства
### Зафатнина
За зафатнина на просторот определен со хиперсфера со димензија *n* – 1 и полупречник *R*, што е Евклидова топка од *n*-та димензија, важи :

:V_n={\pi^{n/2}R^n\over\Gamma(n/2+1)},

каде \Gamma е гама-функција. 
Конкретно :

Во следната табела се дадени вредностите за зафатнина на првите 8 топки со димензија *n* и полупречник 1:

Зафатнината на една таква топка е максимална за *n* = 5. За *n* > 5, зафатнината опаѓа кога *n* расте и нејзината гранична вредност во бесконечност е нула:

:	\lim_{n \to \infty}V_n = 0.

Хиперкоцка опишана околу единична хиперсфера има рабови со должина 2 и зафатнина 2*n*. Односот меѓу зафатнините на топка и впишана хиперкоцка е опѓачка во функција од *n*.

### Плоштина
Плоштината на хиперсфера со димензија *n-1* и полупречник *R* може да се определи вадејќи извод во однос на полупречникот *R* од зафатнината *V<sub>n</sub>* :
:S_{n-1}=\frac{dV_n}{dR}=\frac{n V_n}R={2\pi^{n/2}R^{n-1}\over\Gamma(n/2)}.

:S_n={2\pi^{(n+1)/2}R^n\over\Gamma((n+1)/2)}.

Значи плоштината на единичната *n*-сфера \mathbb S^n е:
:{2\pi^{(n+1)/2}\over\Gamma({n+1\over2})}~.

Следната табела ги дава вредностите за плоштина на првите 7 *n*-сфери со полупречник 1:

Плоштината на единична *n*-сфера е максимална за *n* = 6. За *n* > 6, плоштината опаѓа кога *n* расте и нејзината гранична вредност во бесконечност е нула :

:	\lim_{n \to \infty}S_n = 0.

## Поврзано
* Хиперпирамида
* 3-сфера
*Хиперкоцка

Категорија:Геометрија
Категорија:Сфера
Категорија:Зборови што ги нема во ТРМЈ
Света вода „Топлец“

мини|десно|250п|Поглед на објектот

**Топлец** — верски комплекс во близина на горнореканското село Ничпур, сместено непосредно на левиот брег од реката Радика.

## Историја
Од металната плоча до влезот во објектот може да се забележи 2007 година, но тоа е веројатно годината на поставување на плочата. Таа исто така открива дека речната вода покрај комплексот се верува дека е света.

## Архитектура
Комплексот се состои од објект со шестаголна основа, која е изградена од камен и е покриена со лимен кров. Влезот во објектот претставува отвор на една од страните, а од неговата десна страна има метална плоча со натпис за комплексот. Внатрешноста на објектот наликува на моливен простор, а неговите ѕидови се обоени во бела боја.

## Галерија

Податотека:Света вода „Топлец“ - Ничпур 3.jpg|Металната плоча до влезот во објектот
Податотека:Света вода „Топлец“ - Ничпур 2.jpg|Комплексот со дрвениот мост кој води до него


## Поврзано
* Радика
* Ничпур

## Надворешни врски

Категорија:Ничпур
Категорија:Свети води во Македонија
Џамија (Рибница)

**Џамија во Рибница** — џамија во горнореканското село Рибница. Сместена е во западниот дел од селото, на стотина метри од исклучувањето на десната страна од патот кој води до селото Грекање.

## Историја
Од неколкуте плочи со натписи на албански јазик до влезот на црквата може да се забележи дека џамија во селото била изградена во 1888 година од страна на духовникот Вилдан Фаик Дибра. Над влезната врата од минарето има плоча на која е наведен датумот 8 март 2015 година.

## Архитектура
Градбата на џамијата има квадратна основа со пирамидален лимен кров во зелена боја. Влезната врата се наоѓа по средината на северната страна, при што на ѕидот десно од неа се прикачени плочите со натписи, додека лево од неа има отворен простор. Објектот заедно со минарето во целост се обоени во бела боја.

## Галерија

Податотека:Џамија во Рибница 2.jpg|Влезот во џамијата
Податотека:Џамија во Рибница 3.jpg|Минарето


## Поврзано
* Рибница
* Гостиварско муфтиство

## Наводи

## Надворешни врски

Категорија:Рибница
Категорија:Џамии во Општина Маврово и Ростуше
Категорија:Џамии во Гостиварското муфтиство
Џамија (Нистрово)

**Џамија во Нистрово** — главна и единствена џамија во горнореканското село Нистрово. Џамијата се наоѓа во западниот дел од селото, непосредно од десната страна на патот кој продолжува кон селото Жужње.

## Архитектура
Градбата на џамијата има четириаголна основа и се состои од два дела. Првиот има квадратна основа и во него е сместен главниот молитвен простор. Вториот е понизок, претставува продолжение од западната страна и во него е сместен влезниот простор во објектот. На ѕидовите од џамијата има неколку залачени прозорци во два реда. Во дворот на џамијата се сместени и селските гробишта.

## Поврзано
* Нистрово
* Гостиварско муфтиство

## Наводи

## Надворешни врски

Категорија:Нистрово
Категорија:Џамии во Општина Маврово и Ростуше
Категорија:Џамии во Гостиварското муфтиство
Трнички манастир

**Трнички манастир** — манастир во историското село Трница, во западниот дел на Македонија, на падините на планината Кораб. Посветен е на Свети Никола Летен.

## Историја
Манастирот е основан со изградбата на манастирската црква којашто започнала во 1995 година и завршила во 2012 година, а била осветена на 20 мај 2012 година. Патронот се прославува на 22 мај, денот на Свети Никола Летен.

## Градби
Во склоп на манастирот влегува само манастирската црква.

### Црква „Св. Никола“

Градбата на црквата претставува крстокуполен храм со осумаголна купола и полукружна апсида во задниот дел. Таа се состои од два дела, од кои едниот го опфаќа просторот пред влезот во објектот, а другиот главниот простор на црквата.

## Галерија

Податотека:Црква „Св. Никола“ - Трница 2.jpg|Предната страна на манастирската црква
Податотека:Викиекспедиција Река 44.jpg|Архитектурни одлики на манастирската црква


## Наводи


Категорија:Трница
Категорија:Манастири во Македонија
Категорија:Манастири на МПЦ
Категорија:Манастири во Тетовско-гостиварската епархија
Црква „Св. Богородица“ - Сенце

**Света Богородица** — главна селска црква во горнореканското село Сенце. Црквата е сместена во источниот дел од селото, на височина која доминира во однос на остатокот од селото.

## Историја

Црквата во 2019 година била ограбена и притоа од нејзе биле одземени неколку икони, сребрен крст и пари.

## Архитектура
Градбата на црквата има четириаголна основа со осумаголна апсида во задниот дел. Објектот е изграден од камен и е покриен со лимен кров. Главната влезна врата се наоѓа на северната страна и над неа има ниша со слика на Богородица со Исус изработена на мермер, додека на западната страна има споредна врата. Апсидата на црквата е украсена со по една ланцетна вдлабнатина на секоја од страните.

Дворот на црквата е ограден со камена ограда, а во него се наоѓаат камбанаријата, помошен објект и гробни споменици. Камбанаријата е со примитивен изглед и се состои од метални столбови кои образуваат квадратна основа со лимен кров.

## Галерија

Податотека:Влезна порта на црквата „Св. Богородица“ - Сенце.jpg|Влезната порта од дворот на црквата
Податотека:Црква „Св. Богородица“ - Сенце 3.jpg|Слика на Богородица со Исус
Податотека:Влезна врата на црквата „Св. Богородица“ во селото Сенце.jpg|Споредната влезна врата
Податотека:Црква „Св. Богородица“ - Сенце 2.jpg|Апсидата на црквата
Податотека:Камбанарија на црквата „Св. Богородица“ - Сенце.jpg|Камбанаријата на црквата
Податотека:Помошен објект на црквата „Св. Богородица“ - Сенце.jpg|Помошен објект во дворот на црквата


## Поврзано
* Сенце
* Тетовско-гостиварска епархија
* Гостиварско архијерејско намесништво
* Мавровска парохија

## Наводи

## Надворешни врски

Категорија:Сенце
Сенце
Џамија (Сенце)

**Џамија (Сенце)** — џамија во изградба во горнореканското село Сенце.

## Архитектура
Градбата на џамијата се гради од камен и има четириаголна основа со залачени прозорци во два реда на ѕидовите. Кон северниот дел е припоен понизок дел, кој е планирано да го опфати влезниот простор.

## Поврзано
* Сенце
* Гостиварско муфтивство

## Наводи

## Надворешни врски

Категорија:Сенце
Категорија:Џамии во Општина Маврово и Ростуше
Категорија:Џамии во Гостиварското муфтиство
Ирвинг Лосано

**Ирвинг Родриго Лосано Бахена** (шпански: *Hirving Rodrigo Lozano Bahena*, роден на 30 јули 1995 година, во Мексико) — мексикански фудбалер, напаѓач на Сан Диего и на мексиканската репрезентацијата. Познат е по неговиот прекар *Чаки*.

Тој ја започнал својата кариера во Пачука, со која освоил една титула во мексиканското првенство во Клаусура 2016 и КОНКАКАФ Лигата на шампионите 2016-2017, играјќи вкупно 149 натпревари и постигнувајќи 43 гола за тимот. Во јуни 2017 година, тој потпишал за ПСВ Ајндховен, со кој го освоил првенството во својата прва сезона во Холандија и завршил како најдобар стрелец на тимот. Во 2019 година, Лосано преминал во  за 42 милиони евра, што го направило најскапо платениот мексиканец на сите времиња. Во својата прва сезона тој го освоил Купот на Италија, а во последната сезона триумфирал со тимот во Серија А, пред да се врати во ПСВ во летото 2023.

Со Мексико под-20 тим, Лосано го освоил Првенството на КОНКАКАФ во 2015, а исто така играл и на Олимпијадата во 2016 година. Тој го направил своето сениорско меѓународно деби во февруари 2016 година и ја претставувал нацијата на Копа Америка Сентанарио, Купот на конфедерации 2017, Светските првенства во 2018 и 2022 и КОНКАКАФ Голд купот 2021.

## Титули
### Клупски
#### Пачука
***[[Примера Дивисион (Мексико)|Примера Дивисион]]** : 1
: Клаусура 2016
***[[КОНКАКАФ Лига на шампиони]]** : 1
: 2016-2017

#### ПСВ Ајндховен
*** [[Ередивиси]]** : 2 
: 2017-2018, 2023-2024

#### Наполи
*** [[Серија А]]** : 1
: 2022-2023
*** [[Фудбалски куп на Италија|Куп на Италија]]** : 1
: 2019-2020

## Наводи

## Надворешни врски
* Ирвинг Лосано  на страната на worldfootball.net

Категорија:Родени во 1995 година
Категорија:Мексикански фудбалери
Категорија:Фудбалери на ФК ПСВ Ајндховен
Категорија:Фудбалери на ФК Наполи
Категорија:Фудбалери на ФК Сан Диего
Категорија:Фудбалери од Примера Дивисион (Мексико)
Категорија:Фудбалери во Серија А
Категорија:Фудбалери од МЛС
Сино-жолта ара

**Сино-жолта ара** или **сино-жолт макао** (латински: *Ara ararauna*) ― вид на папагал, исто така познат и како *сино-златна ара*. Нивното најчесто живеалиште е шумата (посебно варзеа, но и на отворените делови на непоплавените шуми) и тропските шуми во Јужна Америка со Тринидад и Венецуела јужно до Бразил, Боливија и Парагвај. Таа едвај се протега во Средна Америка, каде што е ограничена на Панама.

## Таксономија
Сино-жолтата ара (Ara ararauna, Линеј, 1758) е припадник на родот ара (Ласепед, 1799), еден од шесте рода на ари од Средна и Јужна Америка.

## Распределеност и живеалиште
[мини|лево|Женка во [Зоолошка градина Скопје|Зоо Скопје.]]
Овој вид се појавува во Колумбија, Венецуела, Перу, Бразил, Боливија, Еквадор и Парагвај. Опсегот малку се протега во Средна Америка, каде што е ограничен во Панама. Иако биле скоро истребени во Тринидад поради човечка активност во текот на 1970-тите, неодамнешната програма за повторно воведување се покажала како успешна. Помеѓу 1999 и 2003 година, диво-фатени сино-жолти ари биле преместени од Гвајана во Тринидад, во обид повторно да се воспостават видови во заштитено подрачје околу мочуриштето Нарива; и покрај тоа, МСЗП сè уште ги наведува како истребени од земјата. Мало население за размножување кое потекува од доведени птици, се наоѓа во Порторико, а друго е населена во округот Мајами-Дејд, Флорида, од средината на 1980-тите.

## Наводи

## Книжевност
мини|200п|десно|Јајце во Музејот Тулуз.
* Doane, Bonnie Munro & Qualkinbush, Thomas (1994): *My parrot, my friend : an owner's guide to parrot behavior*. Howell Book House, New York. 
* Hilty, Steven L. (2003): *Birds of Venezuela*. Christopher Helm, London. 
* Forshaw, J.M. Parrots of the World. New Jersey. T.F.H. Publications Inc. 1978. 

## Надворешни врски

* 
* World Parrot Trust
* Слики и видео записи 

Категорија:Папагали
Категорија:Птици од Јужна Америка
Категорија:Миленичиња
Категорија:Ранливи таксони
Категорија:Незагрозени видови според МСЗП
Категорија:Таксони опишани од Карл Линеј
Категорија:Животни во Зоолошка градина Скопје
Милениче

[мини|десно|256п|[Куче и мачка се омилени домашни миленичиња.]]

**Домашно милениче** е животно кое живее со човекот, во куќа/стан или во дворот, за разлика од слободните животни, животните во лабораториите, животните во служба на полицијата или некоја друга работа и животни за спорт, кои се одржуваат од економски причини. Најпопуларните миленичиња се познати по своите лојални или разиграни одлики и привлечниот изглед.

Домашни миленичиња генерално им пружаат на своите сопственици незанемарливи здравствени бенефиции; се покажало дека поседувањето на некое милениче помага во отстранувањето на стресот за оние кои ги сакаат животните. Денес постои медицински докажана класа на „терапевтски“ животни, а во неа спаѓаат повеќето кучиња, која може да им помогне на ограничените или беспомошните луѓе. Прошетката на кучето претставува вежба и за сопственикот и за кучето, а исто така се обезбедуваат и свеж воздух и социјални дружби.

## Наводи

## Надворешни врски
* Companion Animal Demographics in the United States: A Historical Perspective   са сајта: Земља животиња II: 2003 
* Социјална мрежа за кућне љубимце

Категорија:Домашни миленици
Категорија:Животни
Категорија:Животните и човекот
Животинско

мини|Слика со различни видови на животни
**Животинско** или **анимално** е она што е од животинска природа. *Анимално* е придавка која значи, честопати пејоративно, животинска одлика (на пр. животински нагони, страсти, постапки итн.) или потекло (јадење – јајца, млеко, маст итн.). На човековите животински потреби и склоности им се спротивставуваат духовните потреби. Терминот „анимален магнетизам“ (за разлика од физичкичкиот и електричниот магнетизам) означува флуид кој тече од една кон друга личност при хипноза или терапевтски сеанси со загадочно излекување. Под животинска психологија се  подразбива „психологија на животни“, односно претпоставка дека и животните имаат „психа“ (или дури и „душа“), и претпоставки дека механизмите, утврдени кај животните, можат начелно да важат и за луѓето, или да во некој степен и на некој начин изменети, можат да дадат објаснувања за човечкото однесување.

## Поврзано
*Анимализам

## Наводи
 
* „Оваа статија или дел од оваа статија е изворно преземана од книгата на Иван Видановиќ, „Речник на социјалното работење“ со одобрение на авторот.““

Категорија:Животни
Категорија:Нагони
ОУ „Невена Георгиева - Дуња“ - Нежилово

**Основно училиште „Невена Георгиева-Дуња“** (скратено: **ОУ „Невена Георгиева-Дуња“**) — поранешно основно училиште во велешкото село Нежилово.

## Наводи

Категорија:Поранешни основни училишта во Општина Чашка
Категорија:Нежилово (Велешко)
Нежилово
Културно наследство на Македонија во Општина Маврово и Ростуше

Ова е **список на објекти прогласени за [[културно наследство на Македонија]]** на подрачјето на Општина Маврово и Ростуше според евиденцијата во Регистарот на културно наследство на Управата за заштита на културното наследство на Македонија (УЗКН).
Џамија (Горно Маало во Жировница)

**Џамија во Горно Маало во Жировница** — џамија која се наоѓа во Горно Маало во долнореканското село Жировница.

## Архитектура
Градбата има квадратна основа и пирамидален кров. На нејзините ѕидови има повеќе залачени прозорци во два реда. Џамијата во целост е обоена во бела боја и е покриена со ќерамиди.

## Поврзано
* Џамија во Центар во Жировница
* Џамија во Долно Маало во Жировница
* Жировница
* Дебарско муфтиство

## Наводи

## Надворешни врски

Категорија:Жировница
Категорија:Џамии во Општина Маврово и Ростуше
Категорија:Џамии во Дебарското муфтиство
Строкир

мини|Избув на Строкир во 2006 г.
мини|Строкир во мирување.
**Строкир** (, „бутин“) — гејзер во геотермалното подрачје крај реката Квитау во југозападен Исланд, источно од градот Рејкјавик. Се вбројува меѓу најпознатите гејзери во Исланд и избива на секои 6–10 минути. Водоскокот обично е висок 15-20&nbsp;м, а напати знае да достигне 40&nbsp;м.

## Местоположба

Гејзерот е сместен во долината Хејкадалир, кој изобилува со други геотермални појави како кални вирови, фумароли, но и други гејзери, од кои се издвојува познатиот Гејсир, по кој е наречена оваа појава.

## Историја
Строкир за првпат се споменува во 1789 г. кога се случил земјотрес што го одзатнал проводот на гејзерот. Во текот на XIX век избивал колебливо; во 1815 г. достигал висина дури до 60&nbsp;м. Продолжил да избива сè до почетокот на XX век, кога се случил друг земјотрес кој повторно го затнал проводот. Во 1963 г. е решено проводот да се прокопа со цел конечно да се одзатне, со што гејзерот продолжил редовно да избива до денес.

## Туризам
Гејзерот и околинаата редовно привлекува посетители бидејќи претставува еден од малкуте гејзери што избиваат често и навремено.

## Поврзано
* Географија на Исланд
* Геологија на Исланд
* Список на вулкани во Исланд

## Наводи

## Надворешни врски

* ''Информации за Строкир и слики''
* ''Видеоснимка од избувнувањето на Строкир''
* виртуелна прошетка околу Строкир'' 
* Камера во живо „Гејсир“  — Mila.is

Категорија:Гејзери во Исланд
Категорија:Јужен Регион (Исланд)
Нежиловски манастир

**Нежиловски манастир** — манастир во изградба во селото Нежилово, сместен на ридот над селото, до кој се стигнува преку земјен пат.

## Градби во манастирот

Манастирскиот комплекс е составен од: манастирската црква и други помошни објекти.

### Црква „Св. Петка“

Главната манастирска црква е посветена на Света Петка Римска, по која е и наречен целиот манастир.

## Помошни објекти

Во рамките на манастирот има голем двор во кој се сместени помошни објекти.

## Наводи


Категорија:Нежилово (Велешко)
Категорија:Манастири во Македонија
Категорија:Манастири на МПЦ
Категорија:Манастири во Повардарската епархија
Црква „Св. Петка“ - Нежилово

**Свети Петка** — главна манастирска црква на Нежиловскиот манастир во азотското село Нежилово.

Црквата е во градба и се наоѓа на врв на блискиот рид, од каде се пружа панорамски поглед на селото.

## Галерија


Податотека:Црквата „Св. Петка“ во изградба во Нежилово (2).jpg|Страничен поглед
Податотека:Црквата „Св. Петка“ во изградба во Нежилово (3).jpg|Влезот на црквата
Податотека:Црквата „Св. Петка“ во изградба во Нежилово (4).jpg|Поглед кон внатрешноста
Податотека:Црквата „Св. Петка“ во изградба во Нежилово (5).jpg|Икона во близина на црквата
Податотека:Црквата „Св. Петка“ во изградба во Нежилово (6).jpg|Поглед на црквата од селото Нежилово
Податотека:Црквата „Св. Петка“ во изградба во Нежилово.jpg|Страничен поглед


## Поврзано
* Велешко архијерејско намесништво
* Богомилска парохија
* Нежилово

## Наводи

## Надворешни врски

Категорија:Нежилово (Велешко)
Нежилово
Џамија (Видуше)

**Џамија во Видуше** — главна и единствена џамија во долнореканското село Видуше. Џамијата е сместена на крајот од селото.

## Архитектура
Градбата на џамијата има четириаголна основа и пирамидален кров. Градена е од бетонски тули, а покривот е со ќерамиди.

## Поврзано
* Видуше
* Дебарско муфтиство

## Наводи

## Надворешни врски

Категорија:Видуше
Категорија:Џамии во Општина Маврово и Ростуше
Категорија:Џамии во Дебарското муфтиство
Фелпке (општинска заедница)

мини|Грбот на општинската заедница

**Фелпке** () — општинска заедница во округот Хелмштет, во Долна Саксонија, Германија. Нејзиното седиште е во општината Фелпке.

Општинската заедница Фелпке се состои од следниве општини:

# Бардорф
# Дандорф
# Графхорст
# Грос Твилпштет
# Фелпке

Категорија:Општински заедници во Долна Саксонија
Фелпке (Долна Саксонија)

**Фелпке** () — општина во округот Хелмштет, во сојузната покраина Долна Саксонија, Германија. Се наоѓа околу 20 километри северно од градот Хелмштет и 10 километри источно од градот Волфсбург.

Општината претставува административно седиште на истоимената општинска заедница.

## Географија
### Местоположба

Фелпке се наоѓа помеѓу природните паркови Елм-Лапвалд и Дремлинг и околу десет километри источно од градот Волфсбург.

### Општински единици

Општината е составена од следниве единици:

* Фелпке
* Мајнкот
* Варштет (со Биштет)

## Галерија


Податотека:Meinkot Kirche.JPG|Лутеранската црква во Мајнкот
Податотека:Velpke Kirche ev.JPG|Лутеранската црква во Фелпке
Податотека:Velpke Kirche kath.jpg|Католичката црква во Фелпке
Податотека:Wahrstedt Kirche S.JPG|Лутеранската црква во Варштет


## Наводи

## Надворешни врски

* Официјална страница

Категорија:Хелмштет (округ)
Бардорф

**Бардорф** () — општина во округот Хелмштет, во сојузната покраина Долна Саксонија, Германија.

## Географија

Бардорф се наоѓа помеѓу природните паркови Елм-Лапвалд и Дремлинг.

### Општински единици

Општината е составена од следниве единици:

* Бардорф (со Бланкен)
* Макендорф (со Клинкерверк (Цигелај))
* Рикенсдорф
* Залсдорф (со Алтена)

Како посебна месност со куќи се води и Булерби (еден километар од Рикенсдорф).

## Познати луѓе

* Алберт Саксонски — филозоф и бискуп

## Галерија


Податотека:Altena Ortsschild.jpg|Алтена
Податотека:Bahrdorf Kirche.JPG|Лутеранската црква во Бардорф
Податотека:Blanken S.jpg|Бланкен
Податотека:Mackendorf Klinkerwerk.jpg|Главната улица во Клинкерверк
Податотека:Mackendorf Kirche 2017.jpg|Лутеранската црква во Макендорф
Податотека:Rickensdorf Gasthof.jpg|Поранешната гостилница во Рикенсдорф
Податотека:Saalsdorf Idyll.jpg|Фарме во Залсдорф


## Наводи

## Надворешни врски

* Официјална страница

Категорија:Хелмштет (округ)
Дандорф

**Дандорф** () — општина во округот Хелмштет, во сојузната покраина Долна Саксонија, Германија.

## Географија

Дандорф се наоѓа на јужниот брег на долината Алер-Урштромтал, во близина на Средногерманскиот Канал. Општината се наоѓа на работ на природниот парк Дремлинг.

### Соседни општини

Општината Дандорф се граничи со следниве општини (од север надесно): Риен, Графхорст, Фелпке и Волфсбург.

## Наводи

## Надворешни врски

* Официјална страница

Категорија:Хелмштет (округ)
Нова џамија (Ростуше)

**Нова џамија** — џамија во долнореканското село Ростуше. Џамијата е сместена во средишниот дел од селото, на околу стотина метри од сретселото.

## Архитектура
Градбата на џамијата има квадратна основа и е покриена со лимен кров со купола во среднишниот дел. Ѕидовите на џамијата содржат повеќе издолжени ланцетни прозорци, а аглите на ѕидовите се заоблени. Џамијата е бојадисана во светложолта боја со неколку истакнати столбчести делови кои се со светлокафеава боја. Минарето е обоено во бела боја, а се одликува со тоа што шерефето е покриено со покривна конструкција.

## Поврзано
* Стара џамија
* Ростуше
* Дебарско муфтиство

## Надворешни врски

Категорија:Ростуше
Категорија:Џамии во Општина Маврово и Ростуше
Категорија:Џамии во Дебарското муфтиство
Престолнински Регион (Исланд)

**Престолнински Регион** (, тр. *Хевидпоргарсвајдид*) — регион во југозападен Исланд кој го опфаќа главниот град Рејкјавик и шест општини околу него. Секоја општина има свој совет, а општинските управи имаат разни заеднички надлежности како комуналиите, јавниот превоз и противпожарните служби.

Регионот е најголемото урбано подрачје во Исланд. со преку 60&nbsp;% од населението на државата, но само 1&nbsp;% од површината. Иако регионот зафаќа (), вистинското населено подрачје се протега на само , додека остатокот се ненаселени предели

## Население

Од седумте општини на регионот, најголема е Рејкјавик со 122.460 жители. Најслабо населена е Кјоусархрепир, со само 217 жители, но најголема површина (). Најмала површина зафаќа Селтјарнарнес ().

## Наводи

## Надворешни врски

* Престолнински Регион — Здружение на месните управи на Исланд 


Категорија:Региони во Исланд
Категорија:Метрополитенски области
Црква „Успение на Пресвета Богородица“ - Ростуше

**Успение на Пресвета Богородица** — црква во долнореканското село Ростуше. Сместена е на неколку стотина метра од селото и до неа води исклучување од десна страна на патот кој води до селото Велебрдо.

## Историја
Познато е дека црквата била претворена во џамија од страна на муслиманското население на селото некаде во XIX век откако ја распалиле претходната градба и на нејзино место ја изградиле новата. Но, на 30 август 1918 година, џамијата повторно била претворена во православна црква со нејзиното старо име и во неа била служена литургија со 12 свештеници од околните села.

Обновената црква е преосветена на 30 јули 2023 г. од митрополитот Тимотеј Дебарско-кичевски и епископот Партениј Антаниски.

## Архитектура
Градбата на црквата претставува крстокуполен храм со две осумаголни куполи со различна големина. На секоја втора страна на обете куполи има по една монофора, доека на преостанатите страни има слепи ниши. Главната влезна врата страна е сместена на западната страна, над неа има празна ниша, а над нишата има слепа трифора во полукружна рамка. Спореден влез во црквата има и од јужната страна, над кој исто така има празна ниша. Слепи ниши се забележуваат на јужниот и северниот ѕид, додека слепи бифори има на ѕидовите од шестаголните крила и над нив. Градбата на источната страна има многуаголна апсида, а на секоја од трите надворешни страни има по една слепа монофора. Црквата е градена од бигор, додека цоклето е од камен. Објектот во целост е покриен со ќерамиди.

Во дворот на црквата се сместени христијанските гробишта.

## Галерија

Податотека:Ростуше, црква Св.Богородица Пречиста , St.Virgin Mary church in Rostuse area.jpg|Црквата со гробиштата
Податотека:Црква „Успение на Пресвета Богородица“ - Ростуше.jpg|Патот кој води кон црквата
Податотека:Предна страна на црквата „Успение на Пресвета Богодорица“ - Ростуше.jpg|Предната страна на црквата
Податотека:Главна велзна врата на црквата „Успение на Пресвета Богородица“ - Ростуше.jpg|Главната влезна врата
Податотека:Влезна врата на црквата „Успение на Пресвета Богородица“ - Ростуше.jpg|Споредната влезна врата
Податотека:Црква „Успение на Пресвета Богородица“ - Ростуше 5.jpg|Крило на јужниот ѕид
Податотека:Црква „Успение на Пресвета Богородица“ - Ростуше 6.jpg|Крило на северниот ѕид
Податотека:Црква „Успение на Пресвета Богородица“ - Ростуше 4.jpg|Апсидата на црквата


## Поврзано
* Ростуше
* Дебарско-кичевска епархија
* Дебарско архијерејско намесништво
* Дебарско-реканска парохија

## Наводи

## Надворешни врски

Категорија:Ростуше
Ростуше
Црква „Св. Архангел Михаил“ - Битуше

**Свети Архангел Михаил** — главна селска црква во долнореканското село Битуше. Сместена е во непосредна близина на сретселото.

## Архитектура
Градбата на црквата има четириаголна основа. Влезната врата е сместена на јужната страна и над неа има полукружна слика со ликот на Архангел Михаил. На ѕидовите од црквата има неколку правоаголни прозорци, на источната страна има десетаголна апсида со монофорен облик на секоја од петте истакнати страни, а на источниот ѕид над апсидата има окно. Камбанаријата на црквата се издига во западниот дел од црквата, непосредно од десната страна на влезната врата. Таа се состои од два дела, од кои првиот има квадратна основа и се издига веднаш над висината на црквата, додека вториот има осумаголна основа и содржи по еден затворен прозорец на секоја страна. На јужниот ѕид под камбанаријата и до влезната врата има монофора преградена со решетки. Во продолжение на градбата на црквата од западната страна во поново време е дограден помошен објект со влез од јужната страна. Црквата во целост е градена од камен, камбанаријата е од бигор, а обете се покриени со лимен кров.

Дворот на црквата е ограден со камена ограда над која има ниска железна преграда, а во него се сместени селските гробишта.

## Икони
Престолните икони на иконостасот и неколку медалјони со светци на долниот дел од сводот на наосот се дело на видниот дебарски мајстор Дичо Зограф. Потписи на Дичо има и на престолните икони на Свети Никола, Свети Илија, Свети Георги, Светите Модест и Спиридон, како и на Свети Димитриј.

## Галерија

Податотека:Викиекспедиција Река 63.jpg|Црквата со гробиштата
Податотека:Викиекспедиција Река 62.jpg|Глетка кон црквата надвор од дворот
Податотека:Викиекспедиција Река 61.jpg|Јужната и источната страна на црквата со апсидата
Податотека:Влезна врата на црквата „Св. Архангел Михаил“ - Битуше.jpg|Влезната врата
Податотека:Влезна врата на црквата „Св. Архангел Михаил“ - Битуше 2.jpg|Сликата на Свети Архангел Михаил над влезната врата
Податотека:Камбанарија на црквата „Св. Архангел Михаил“ - Битуше.jpg|Камбанаријата на црквата


## Поврзано
* Битуше
* Дебарско-кичевска епархија
* Дебарско архијерејско намесништво
* Дебарско-реканска парохија

## Наводи

## Надворешни врски

Категорија:Битуше
Битуше
Категорија:Дела на Дебарската школа
Црква „Св. Илија“ - Битуше

**Свети Илија** — манастирска црква во долнореканското село Битуше. Црквата се наоѓа во крајниот североисточен дел од селото, на неколку стотина метри од соседното село Велебрдо.

## Контроверзија
При изградбата на црквата, пред олтарот било изѕидано култното место каде што во минатото верниците му палеле свеќи на Свети Илија. Надлежниот митрополит г. Тимотеј одбил истата да ја освети сè додека изѕиданото место не биде срушено, што наишло на незадоволство кај месното население, така што црквата останала неосветена.

## Архитектура
Градбата на црквата претставува крстокуполен храм со осумаголна купола. Секоја страна од куполата содржи монофора, а на повеќе места од ѕидовите на црквата има слепи ниши, вклучувајќи ја и полукружната апсида на источниот ѕид. Над влезната врата има трифорен облик, при што поголемиот среден дел всушност претставува монофора. Црквата во целост е изградена од камен и е покриена со лимен кров.

Во дворот на црквата има споменик на пет загинати борци во Народноослободителната борба.

## Галерија

Податотека:Викиекспедиција Река 70.jpg|Предната страна на црквата
Податотека:Викиекспедиција Река 67.jpg|Источниот и северниот ѕид на црквата
Податотека:Викиекспедиција Река 66.jpg|Апсидата на црквата
Податотека:Викиекспедиција Река 69.jpg|Црквата со споменикот на паднатите борци
Податотека:Споменик на паднатите борци во Н.О.В. (село Битуше).jpg|alt=Овој споменик е подигнат од селаните на с.Битуше во знак на благодарност кон паднатите борци во Н.О.В. за слобода на нашата татковина Македонија|Споменик на паднатите борци


## Поврзано
* Битуше
* Дебарско-кичевска епархија
* Дебарско архијерејско намесништво
* Дебарско-реканска парохија

## Наводи

## Надворешни врски

Категорија:Битуше
Битуше
Црква „Св. Ѓорѓи“ - Велебрдо

**Свети Ѓорѓи** — главна и единствена црква во долнореканското село Велебрдо. Црквата се наоѓа во крајниот јужен дел од селото, на околу стотина метри по исклучување од десната страна на долниот крак од патот кој минува низ селото.

## Архитектура
Градбата на црквата претставува крстокуполен храм со осумаголна купола. Ѕидовите на црквата содржат повеќе монофори и слепи ниши. Влезната врата се наоѓа на западната страна и над неа има ниша со правоаголна слика со ликот на Свети Георги. Црквата во целост е изградена од камен. Влезниот простор е покриен со кров од ќерамиди, додека крилата и куполата се покриени со лимен кров.

Во дворот на црквата има помошен објект.

## Галерија

ПОдатотека:Преднна страна на црквата „Св. Ѓорѓи“ - Велебрдо.jpg|Влезната врата на црквата
Податотека:Помошен објект на црквата „Св. Ѓорѓи“ - Велебрдо.jpg|Помошниот објект во дворот на црквата


## Поврзано
* Велебрдо
* Дебарско-кичевска епархија
* Дебарско архијерејско намесништво
* Дебарско-реканска парохија

## Наводи

## Надворешни врски

Категорија:Велебрдо
Велебрдо
Џамија (Велебрдо)

**Џамија во Велебрдо** — главна и единствена џамија во долнореканското село Велебрдо. Џамијата се наоѓа во источниот дел од селото, непосредно од левата страна на долниот крак од патот кој минува низ селото.

## Архитектура
Градбата на џамијата има правоаголна основа и е покриена со лимен кров со купола во среднишниот дел. На ѕидовите од џамијата има повеќе залачени прозорци распоредени во два реда, додека на куполата има 16 монофори. Минарето се одликува со тоа што има три шерефиња. Неговата основна е квадратна до првото шерефе, а над него е кружна.

## Поврзано
* Велебрдо
* Дебарско муфтиство

## Наводи

## Надворешни врски

Категорија:Велебрдо
Категорија:Џамии во Општина Маврово и Ростуше
Категорија:Џамии во Дебарското муфтиство
Џамија (Требиште)

**Џамија во Требиште** — главна и единствена џамија во долнореканското село Требиште. Џамијата се наоѓа во источниот дел од селото.

## Архитектура
Градбата на џамијата има правоаголна основа и е покриена со лимен кров со купола во среднишниот дел. На ѕидовите од џамијата има повеќе залачени прозорци распоредени во три реда, а залачени прозорци се среќаваат и на куполата. Особена одлика на џамијата е тоа што има две минариња со по три шерефиња.

## Поврзано
* Требиште
* Дебарско муфтиство

## Наводи

## Надворешни врски

Категорија:Требиште
Категорија:Џамии во Општина Маврово и Ростуше
Категорија:Џамии во Дебарското муфтиство
Грос Твилпштет

**Грос Твилпштет** () — општина во округот Хелмштет, во сојузната покраина Долна Саксонија, Германија.

## Географија

Грос Твилпштет се наоѓа помеѓу природните паркови Елм-Лапвалд на југ и Дремлинг на север.

### Општински единици

Општината е составена од следниве единици:

* Грос Твилпштет
* Клајн Твилпштет
* Папенроде
* Ример
* Грос Зисбек
* Клајн Зисбек
* Фолкмарсдорф

## Галерија


Податотека:Gross Sisbeck Schule.JPG|Поранешното училиште во Грос Зисбек
Податотека:Gross Twuelpstedt Kirche.JPG|Лутеранската црква во Грос Твилпштет
Податотека:Papenrode Ortsschild.jpg|Папенроде
Податотека:Ruemmer Dorfgemeinschaftshaus.JPG|Општинскиот центар во Ример
Податотека:Volkmarsdorf Kirche.JPG|Лутеранската црква во Волкмарсдорф


## Наводи

## Надворешни врски

* Официјална страница

Категорија:Хелмштет (округ)
Црква „Пресвета Богородица“ - Јанче

**Пресвета Богородица** — главна и единствена црква во долнореканското село Јанче. Црквата се наоѓа во јужниот дел од селото.

## Историја
Во првата половина на 2014 година, непознати сторители влегле во црквата преку прозорец од задната страна и украле три поголеми и една помала икона со старост поголема од еден век.

## Архитектура
Градбата на црквата има правоаголна основа со полукружна апсида во задниот дел. Главната влезна врата е сместена на западната страна и над неа има ниша со ликот на Богородица и Исус, а до внатрешноста на храмот води и споредба врата сместена од северната страна. На ѕидовите од црквата има повеќе прозорци. Црквата е градена од камен и е покриена со кров од ќерамиди.

Дворот на црквата е ограден со камена ограда, а во него се наоѓаат помошен објект и камбанаријата. Камбанаријата е со правоаголна основа и истата се состои од два дела. Во долниот дел е отворена од сите страни, додека во горниот има по една голема монофора на западната и источната, како и по една голема бифора на северната и јужната страна. Покриена е со пирамидален лимен кров. Од надворешната страна на оградата, непосредно од десната страна на портата има чешма со натпис на српски јазик.

## Галерија

Податотека:Црква „Пресвета Богородица“ - Јанче.jpg|Црквата со камбанаријата
Податотека:Влезна порта на црквата „Пресвета Богородица“ - Јанче.jpg|Влезната порта од дворот со чешмата
Податотека:Црква „Пресвета Богородица“ - Јанче 3.jpg|Северната страна на црквата
Податотека:Црква „Пресвета Богородица“ - Јанче 4.jpg|Апсидата на црквата
Податотека:Викиекспедиција Река 74.jpg|Источната страна на црквата
Податотека:Помошен објект на црквата „Пресвета Богородица“ - Јанче.jpg|Помошниот објект (лево) и камбанаријата (десно)
Податотека:Викиекспедиција Река 75.jpg|Камбанаријата на црквата


## Поврзано
* Јанче
* Дебарско-кичевска епархија
* Дебарско архијерејско намесништво
* Дебарско-реканска парохија

## Наводи

## Надворешни врски

Категорија:Јанче
Јанче
Џамија (Јанче)

**Џамија во Јанче** — главна и единствена џамија во долнореканското село Јанче. Џамијата се наоѓа во источниот дел од селото, на височина од која доминира во однос на останатите градби.

## Архитектура
Градбата на џамијата има квадратна основа и е покриена со пирамидален кров. На ѕидовите има неколку залачени прозорци, а целиот објект е обоен во бела боја. Минарето има едно шерефе.

## Поврзано
* Јанче
* Дебарско муфтиство

## Наводи

## Надворешни врски

Категорија:Јанче
Категорија:Џамии во Општина Маврово и Ростуше
Категорија:Џамии во Дебарското муфтиство
Општини во Исланд

мини|десно|250п|Општините во состав на регионите на Исланд.
**Општините** () се второстепена управна единица на **[[Исланд]]** со надлежност врз многу јавни работи како претшколските установи, основните училишта, комуналиите, социјалата, станбените прашања, јавниот превоз, службите, старите и хендикепираните лица. Раководат и со урбанистичкото зонирање и преземаат должости по сопствен избор, зависно од расположливите средства. Автономијата на општините е загарантирана со уставот на државата.

## Историја
Оваа единица води потекло од периодот на народовластие во X век кога селското население се организирано во околии (*hreppar*) со цел да им пружи помош на најсиромашните жители. Со почетокот на урбанизацијата на Исланд XVIII и XIX век, создадени се неколку независни селишта (*kaupstaðir*). Подоцна, во текот на XX век, улогата на општините претрпела формализација до тој степен што, кон крајот на векот исчезнале сите разлики помеѓу селските и градските општини.

Во најново време државната управа им предава сè повеќе надлежности на општините. Со ова се јавила потреба од создавање на поголеми општини со спојување на постоечките, или преземање на здружени надлежности како во другите нордиски земји.

Во 1950 г. во Исланд имало дури 229 општини. Во 1995 г. се свеле на 170, во 2000 г. на 124, а од 2013 г. во земјата има 74 општини.

## Управа
Со општините раководат совети од 5 до 15 члена кои се бираат со општонародно гласање на секои четири години. Највеќето општини имаат извршен раководител кој не мора да членува во советот; во градовите раководителите се градоначалници (*bæjarstjóri/borgarstjóri*), во селските и мешаните општини се нарекуваат општински началници (*sveitarstjóri*). Овие раководители честопати се вработуваат според нивната стручност и се политички независни.

## Список на општини

## Поврзано
* Градови во Исланд
* Региони во Исланд
* Изборни единици во Исланд

## Наводи

## Надворешни врски

* Карти на општините — Национален земјомер на Исланд
* За општините во Исланд — CityMayors 


Категорија:Административна поделба на Исланд
Категорија:Списоци за Исланд
Категорија:Второстепени административни единици на земјите
Категорија:Списоци на административни единици на земјите
Стара џамија (Ростуше)

**Стара џамија** — џамија во долнореканското село Ростуше. Џамијата се наоѓа на влезот од селото, на левата страна од патот.

## Историја
Џамијата веројатно била изградена во XVII век, но историски претрпела неколку градежни зафати, така што нејзиниот првобитен изглед е изменет. Минарето на џамијата било изградено во поново време.

## Архитектура
мини|лево|200п|Архитектурниот стил на џамијата
Градбата на џамијата има квадратна основа и пирамидален кров. Таа била изградена од дрво, што е најмногу забележиелно од нејзината предна страна, и камен, што се забележува на дел од страничните ѕидови и задната страна. Ѕидовите на џамијата се одликуваат со повеќе прозорци, кои на предната страна се во еден ред, додека на страничните ѕидови во два реда. Во делот од јужниот ѕид каде што завршува дрвената градба и продолжува онаа од камен се забележува разлика во големината и распоредот на прозорците. Минарето на џамијата е изградено од бигор. Дворот на џамијата е ограден со камена ограда, а во него се сместени муслиманските гробишта.

## Поврзано
* Нова џамија
* Ростуше
* Дебарско муфтиство

## Наводи

## Надворешни врски

Категорија:Ростуше
Категорија:Џамии во Општина Маврово и Ростуше
Категорија:Џамии во Дебарското муфтиство
Витаминка

**Витаминка** е македонско претпријатие (акционерско друштво) за прехранбени и кондиторски производи, основано во 1956 година во Прилеп.

## Историја
Витаминка А.Д. е основана во 1956 година во Прилеп, СР Македонија. Претпријатието е основано од тогашната државна власт и првичната замисла била да биде претпријатие за производство и обработка на црвен мелен пипер. Во 1976 година, раководството на претпријатието усвоило нов деловен план и проширување на производните капацитети и асортимани. Така, Витаминка започнала со производство на поголем број прехранбени производи. Набргу, Витаминка прераснала во водечко претпријатие во прехранбената индустрија во Македонија. Денес, Витаминка има над 600 вработени.

## Производство
„Витаминка“ е водечко претпријатие во прехранбената индустрија во Македонија. Од своето вкупно производство, околу 45% се пласира на пазарите надвор од Македонија. Своите производи Витаминка ги продава во повеќе од 30 држави, а во 2019 година започнала да извезува и во Јапонија. Витаминка има над 350 видови пакувани прехранбени производи.

Во 2019 година, „Витаминка“ ја купила фабриката за масло „Брилијант“ од Штип.

## Производи
Поголемите брендови на Витаминка се:
* Стоби Флипс - вклучува 10 видови на Стоби Флипс
* Атлантис - чоколадни морски школки, има вкупно 3 видови
* Синтагма - чоколади, 9 видови
* Сириус - чоколади, 8 видови
* Луна - чоколади, 7 вида
* Витанез
* Кечап Витаминка
* Цевитана
Асортиманот на Витаминка е поголем и вклучува различни видови производи и вкусови.

## Награди и признанија
Во 2019 година, македонската влада ѝ доделила на „Витаминка“ признание за општествена одговорност и промоција на семејните вредности. Признанието било доделено поради скратувањето на работното време на вработените во „Витаминка“ кои се враќаат од породилно отсуство во времетраење од три месеци. Покрај тоа, „Витаминка“ вовела и надоместок за трето дете. Покрај ова признание, како дел од манифестацијата „Најдоброто од Истокот“ која ја организира Здружението на новинарите од Источниот Регион, на „Витаминка“ ѝ било доделено признание за најдобра домашна инвестиција (за преземањето на фабриката за масло „Брилијант“ во Штип).

## Белешки

## Наводи
#  Историјат на А.Д: Витаминка , vitaminka.com.mk
#  Производи на А.Д: Витаминка, vitaminka.com.mk

## Надворешни врски
* Службено мрежно место

Категорија:Претпријатија за чоколадо од Македонија
Категорија:Прехранбени претпријатија од Македонија
Категорија:Економија на Прилеп
Категорија:Приватни претпријатија од Македонија
Ростушка Река

**Ростушка Река** или **Дуф Дол** — река во Западна Македонија и десна притока на Радика.

## Течение
Реката е образувана од два помали водотеци на планината Крчин, познати како Голема и Мала Река. Изворот на Голема Река е на надморска височина од 1.540 м. По течението на реката е сместен Дуфскиот Водопад, по што таа поминува низ кањон, а потоа поминува низ селото Ростуше и конечно се влева во реката Радика од нејзината десна страна. 

## Хидрографија
Вкупната површина на речниот слив на Ростушка Река изнесува 9,9 км2.

## Галерија


Податотека:Дуфска Река покрај Ростуше 2.jpg|Реката
Податотека:Викиекспедиција Река 09.jpg|Дуфски Водопад
Податотека:Дуфска Река покрај Ростуше 3.jpg|Реката
Податотека:Викиекспедиција Река 51.jpg|Кањонот на реката
Податотека:Дуфска Река покрај Ростуше 4.jpg|Реката
Податотека:Викиекспедиција Река 52.jpg|Карпи околу водопадот
Податотека:Дуфска Река покрај Ростуше.jpg|Реката


## Поврзано
* Дуфски Водопад
* Крчин
* Ростуше

## Наводи

## Надворешни врски

Категорија:Ростуше
Категорија:Реки во Македонија
Категорија:Притоки на Радика
Сантилјана

**Карлос Алонсо Гонсалес** (шпански: *Carlos Alonso González*, роден на 23 август 1952 година), познат како **Сантилјана**, е шпански пензиониран фудбалер кој играл како напаѓач.

Тој е најпознат по својата игра во Реал Мадрид, која се состоела од 17 сезони во Ла Лига и 643 официјални натпревари. Тој бил познат по неговата ѕвездена способност и покрај тоа што имал 1.80 м и се смета за еден од најдобрите напаѓачи во историјата на шпанскиот фудбал.

Добитник е на повеќе од 50 „капи“ за Шпанија и тој ја претставувал нацијата во две светски првенства и уште многу европски првенства.

## Клупска кариера
Роден во Сантилјана дел Мар, Кантабриа. Сантилјана (прекар земен од родното место) почнал професионално да игра со локалниот  Расинг де Сантандер, се преселил во Реал Мадрид и Ла Лига во 1971 година, на возраст од само 19 години, и постигнал десет гола во 34 натпревари во деби сезоната, кога тимот бил крунисан во титулата.

Се вкупно, Сантилјана освоил девет трофеи, додавајќи четири трофеи на Копа дел Реј и Купот на УЕФА, и постигна гол во двете финалиња на последниот натпревар. Тој одиграл 778 натпревари за првиот тим - рекорд кој се одржа додека Мануел Санчис не го надминал за време на кампањата 1997-1988 - во која постигнал 352 гола; осмиот најдобар стрелец на сите времиња во шпанската прва дивизија, со 186 гола во 461 настап, сепак, тој никогаш не го освоил трофејот на Пичичи.

По само 12 настапи во 1987-88 година, во кои тој постигнал гол четири пати, Сантилјана се повлекол од фудбалот на возраст од речиси 36 години, наоѓајќи ја мрежата во победата од 2-1 против Реал Ваљадолид. Мадрид освоил три титули по ред во последните три сезони.

## Меѓународна кариера
Сантилјана играл 56 пати и постигнал 15 гола за шпанската репрезентација, неговото деби бил на 17 април 1975 година во нерешен резултат 1-1 во Мадрид против Романија во квалификациите на УЕФА Еуро 1976 година. Тој ја претставувал својата земја на Светското првенство во 1978 и 1982 година, како и на три Европски првенства: 1976, достигнувајќи го четврт-финалето во 1980 година, не успеаја да стигнат до вториот круг, а 1984 година завршил како второпласиран во финале со домаќините Франција.

На 21 декември 1983 година, за време на квалификацискиот натпревар во Европското првенство против Малта, кој морал да биде освоен од 11 гола за да се квалификува, Сантилана постигнач хет-трик во првата половина и додал четврти во вториот период..

## Настапи
### Клубови

## Наводи

## Надворешни врски
*Биографија на Сантилјана 
*
*

Категорија:Шпански фудбалери
Категорија:Родени во 1952 година